ד' באדר ב' התשפ"ד  
14 במרץ 2024

חוזר העמ - משרדי הוראות  
2024-3-3

אל: מר אלי ביתן, סגן בכיר לחשב הכללי

הנדון : **קיצור שבוע העבודה בשירות המדינה – הוראות ביצוע**

הסכם קיבוצי (מסגרת) מיום 17.7.2023

הסכם מתקן להסכם קיבוצי (מסגרת) מיום 5.3.2023

ביום 17.7.2023 נחתם הסכם קיבוצי (מסגרת) בין מדינת ישראל ומעסיקים במגזר הציבורי, לבין הסתדרות העובדים הכללית החדשה (להלן: "**הסכם המסגרת 2023**"), אשר כלל, בין היתר, הוראות בעניין קיצור שבוע העבודה במגזר הציבורי כמפורט שם (להלן: "**קיצור שבוע העבודה**" או "**הקיצור ההסכמי**" או "**הקיצור**"). בהמשך להסכם הקיבוצי המתקן שנחתם בין המדינה לבין הסתדרות העובדים הכללית החדשה מיום 5.3.2024 (להלן: "**ההסכם המתקן**") (להלן שני ההסכמים ביחד: **"ההסכמים"**), להלן הנחיות לקיצור שבוע העבודה בשירות המדינה.

קיצור שבוע העבודה, לצד צעדים מקבילים הנכללים בהוראות פרק יד(2) להסכם בעניין עידוד מצוינות וגמישות בשירות הציבורי, עתידים להביא להעלאת פריון העבודה במגזר הציבורי ולעידוד איזון בית – עבודה, תוך שיפור השירות לציבור.

**תחולה**

הוראות חוזר זה יחולו על העובדים העומדים בתנאים הבאים במצטבר:

1. עובדים אשר מקיימים אחד מתנאים אלה:
   1. עובדים אשר אורך שבוע העבודה החל לגביהם, ערב חתימת הסכם המסגרת 2023, בהתייחס לעובד המועסק במשרה מלאה, הוא מעל 40 שעות עבודה בשבוע ופחות או שווה מ-42 שעות עבודה בשבוע (להלן: **"משרה מלאה שבועית"** או **"עובד במשרה מלאה"**). האמור יחול גם על עובדים במשרה חלקית שהיקף משרתם מחושב לפי משרה מלאה כאמור (להלן: **"עובד במשרה חלקית"**).
   2. עובדים ששכרם משולם לפי שעה, אשר זכויותיהם המחושבות באופן יחסי לחלקיות משרה ערב חתימת הסכם המסגרת 2023, מחושבות לפי היקף משרה של מעל 173.333 שעות לחודש ופחות או שווה מ- 182 שעות לחודש (להלן: **"עובד שעתי"**).
2. עובדים אשר משכורתם מחושבת לפי הסכמים קיבוציים החלים על הדירוגים המיוצגים על-ידי ההסתדרות.
3. עובדים אשר לא מקיימים אף תנאי מבין התנאים הבאים:
4. עובדים שחוק שעות עבודה ומנוחה, התשי"א-1951, לא חל עליהם מכוח הוראות סעיף 30(א) לחוק זה.
5. עובדים בדירוג הכבאים המועסקים במתכונת של משמרות בנות 24 שעות רצופות.
6. עובדים המיוצגים על ידי ההסתדרות, המועסקים במפעלים המשרתים את מערכת הביטחון.

להלן, בחוזר זה, יקראו העובדים המפורטים מעלה**: "עובד".**

הוראות לעניין החלה על עובדים המועסקים בחוזים אישייםיפורטו בהנחיות משלימות**.**

**קיצור שבוע העבודה – כללי**

1. אורך שבוע העבודה יקוצר כך ששבוע העבודה לעובדים המועסקים במשרה מלאה יעמוד על 40 שעות עבודה בשבוע ו-173.333 שעות עבודה בחודש החל מיום 1 באפריל 2024, ללא הפחתה בשכר בשל קיצור שבוע העבודה.
2. החל מיום 01.04.2024 יקוצר שבוע עבודתם של העובדים המועסקים 42 שעות עבודה בשבוע על ידי הפחתת חצי שעת עבודה (30 דקות) בכל יום בימים א' עד ד'. לגבי עובדים המועסקים מעל 40 שעות עבודה בשבוע אך פחות מ- 42 – יקוצר שבוע העבודה על ידי הפחתה של **עד** חצי שעה ליום בימים א'-ד', כך שלאחר יישום הקיצור שבוע העבודה של העובדים יעמוד על 40 שעות.

**סדרי העבודה והתאמתם**

1. עבור עבודה בפרק הזמן המופחת בשבוע העבודה בעקבות הקיצור, יהיה זכאי העובד לתשלום בערך של שעת עבודה נוספת, החל במקום עבודתו.
2. במקומות עבודה בהם עובדים בעבודת משמרות – נציבות שירות המדינה רשאית לקבוע את שעות העבודה של כל משמרת ואת סדרי העבודה בהתאם לצרכי העבודה במשרדי הממשלה ויחידות הסמך, כתוצאה מקיצור שבוע העבודה ובהלימה אליו.

**שינוי ערך שעה**

1. שכרו של העובד לערך שעת עבודה, לצורך תשלום רכיבי שכר הנגזרים מערך שעת עבודה[[1]](#footnote-1), יחושב בהלימה לקיצור:

החל מיום 1.4.2024 השכר לערך שעה של עובד המועסק במשרה מלאה יחושב על בסיס של 173.333 שעות חודשיות.

השכר לערך שעת עבודה, שחושב כאמור לעובד במשרה מלאה, יחול גם לגבי עובד מקביל המועסק במשרה חלקית.

**דוגמא לעניין שינוי ערך השעה מפורטת בנספח ג'.**

**עובדים המועסקים במשרה חלקית**

1. אורך שבוע העבודה לעובד המועסק במשרה חלקית יקוצר כך ששעות עבודתו יחושבו באופן יחסי לחלקיות משרתו, על בסיס שבוע עבודה מלא שיעמוד על 40 שעות בשבוע במקום 42 שעות בשבוע, ללא הפחתה בשכר בשל קיצור שבוע העבודה.
2. כאשר צרכי העבודה מחייבים זאת, והנהלה תשמר את סך שעות העבודה של העובד כפי שהיו ערב החלת הקיצור (ככל הניתן בהתחשב בבקשות וצרכי העובדים), אזי חלקיות משרתו תגדל באופן יחסי.

**דוגמא לעניין עובדים בחלקיות משרה מפורטת בנספח ג'.**

**עובד שעתי**

1. זכויות עובד שעתי הנגזרות מחישוב יחסי לפי היקף משרה מלאה חודשית, לרבות תשלומים שנתיים ותוספות שכר, יחושבו החל מיום 1.4.2024 יחסית להיקף משרה מלאה של 173.333 שעות לחודש (במקרה בו בסיס החישוב הקיים לאותו עובד, ערב חתימת ההסכם המתקן, מיטיב מהחישוב לעיל, יחול בעניינו ההסדר המיטיב).
2. ערך שעה – ערך השעה של עובד שעתי, יעודכן בשיעור C, לאחר יום 1.4.2024.

לעניין זה:

A – בסיס השעות לחישוב זכויותיו של העובד השעתי ערב הקיצור, לצורך התשלומים והזכויות הנגזרות מחישוב יחסי להיקף משרה מלאה;

B – בסיס השעות כאמור לחישוב זכויותיו של העובד השעתי, עם החלת הקיצור - 173.333, או לפי הסדר מיטיב קיים.

הוראת סעיף זה לא תחול על העובדים הבאים:

1. עובד בדירוג סטודנטים, ששכרם נקבע לפי הסכם הסטודנטים ויחול לגביהם האמור בהסכם הקיבוצי שנחתם במקביל להסכם המסגרת 2023.
2. עובד שעתי שערך שעת עבודתו במועד חתימת ההסכם גבוה מסכום של 105 ₪.
3. מובהר שאם ערך השעה של העובד השעתי יעודכן בעקבות הקיצור ההסכמי בשל הסדר אחר (למשל עקב הוראת הצמדה) יעודכן ערך השעה של אותו עובד רק לפי שיעור העדכון הגבוה מביניהם וללא כפל עדכונים.
4. החל מיום 1.4.2024, שכר העבודה השעתי[[2]](#footnote-2) של עובד שעתי יהיה שווה לסכום הגבוה מבין אלו:
5. שכר העבודה השעתי לו זכאי העובד בהתאם לתנאי ההעסקה החלים עליו;
6. חלוקת שכר המינימום החודשי לפי הוראות חוק שכר מינימום התשמ"ז -1987, כפי שיעודכן מעת לעת, במקום ב- 182 שעות – ב- 173.333 שעות.

**דוגמאות לעניין עובד שעתי מפורטות בנספח ג'.**

**חופשה ומחלה - התאמות בעקבות קיצור שבוע העבודה**

1. במקומות עבודה בהם החישוב של זכויות צבורות של עובדים, כגון ימי חופשת מנוחה או ימי מחלה (לרבות חישוב המכסה השנתית או החודשית, אופן חישוב הניצול, היתרה הצבורה והפדיון בסיום יחסי עובד - מעסיק), נעשה על בסיס שעות עבודה, יותאמו זכויות אלה באופן יחסי לקיצור בשעות העבודה כאמור.

**דוגמא לעניין התאמות בצבירת זכויות מפורטת בנספח ג'.**

# תחולת הסדרים בעניין כפל הטבות, צמצום שעות העבודה, עיגולי שעון ושעות מאגר

1. א. הגדרות לעניין פרק זה:

"הסדר עיגולי שעון" - **הסדר, אשר נקבע ערב מועד החתימה על הסכם המסגרת 2023, לפיו עובד זכאי כי משך שעות היעדרות מסוימות מהעבודה, או חלקן, נחשבות כשעות עבודה רגילות. זאת, לרבות הסדרי חניה[[3]](#footnote-3) קבועים, הסדרים קבועים שניתנו בעקבות מעבר מקום העבודה והסדר עיגול הקבוע בפסקה 91.151 לתקשי"ר.**

"הסדר צמצום" **-** הסדר של צמצום שעות העבודה לרבות בעניין הסדר שעות גיל[[4]](#footnote-4), הסדר חג ומועד[[5]](#footnote-5) וכל הסדר אחר הנהוג במקום העבודה (למעט ימי חופשה או שבתון, שעות מאגר והסדר עיגולי שעון. וכן למעט ההסדרים המפורטים בסעיף 14.ב. להלן). יובהר כי בשונה מהסכם המסגרת 2023, בעקבות ההסכם המתקן החל בשירות המדינה, המונח "הסדר צמצום" אינו כולל את המילים "הסדר הורה עובד".

"**הסדר שעות מאגר**" - הסדר לו זכאי העובד, לפיו מושלמות לעובד שעות עבודה בסוף חודש עבודה במכסת שעות קבועה ומוגדרת, כך שבמקרה בו חסרות לעובד שעות תקן חודשיות במערכת הנוכחות אזי שעות העבודה החסרות יושלמו עד מכסת השעות כאמור ולא ייחשבו כשעות חוסר.

**"הסדר הורה עובד"** - הסדר לפיו בשירות המדינה, בפרק משנה 31.15 לתקשי"ר, הורה עובד לילד מעל גיל שנה זכאי לקיצור שעות עבודה כמפורט בהוראות האמורות. והכל למעט הוראות בעניין סעיף 14.ב.1. לחוזר זה.

"**משך הסדר הורה עובד**" – משך קיצור שעות העבודה כמפורט בפרק משנה 31.15 לתקשי"ר, למעט הוראות בעניין סעיף 14.ב.1. לחוזר זה.

"**עובד קיים**" – עובד שהועסק בשירות המדינה ערב מועד הפעימה המאוחדת, דהיינו עד ליום 31.3.2024.

"**עובד חדש**" – עובד שהחל העסקתו בשירות המדינה ממועד הפעימה המאוחדת, דהיינו 1.4.2024, ואילך.

"**הורה עובד חדש**" – עובד חדש הזכאי להסדר הורה עובד שחל עליו חוזר זה ושאינו מועסק בבית חולים ממשלתי;

"**הורה עובד קיים**" – עובד קיים הזכאי להסדר הורה עובד שחל עליו חוזר זה ושאינו מועסק בבית חולים ממשלתי;

"**קיצור ביום המקוצר**" – קיצור ביום המקוצר בשבוע העבודה של העובד, בהתאם לקבוע בסעיף 2 למכתב הממונה על השכר ונציב שירות המדינה בעניין "קיצור שבוע העבודה בשירות המדינה - הנחיות משלימות", מיום 24.12.2018, לאור צו ההרחבה בדבר קיצור שבוע העבודה במשק לשנת 2018, בהתאם לקבוע באותו מכתב.

1. ב. זכאות לכפל הטבות

**עובד הזכאי לקיצור שבוע העבודה ולצמצום שעות העבודה מאחת או יותר מהסיבות הבאות, יהיה זכאי לצמצום שעות העבודה כמפורט להלן בנוסף לזכאות לקיצור שבוע העבודה:**

1. עובד אשר זכאי להיעדר מעבודתו במשך של עד שעה אחת ביום (להלן: "**שעת הורות"**), בהתאם לקבוע בסעיף 7(ג)(3) לחוק עבודת נשים, התשי"ד - 1954 (להלן: "**חוק עבודת נשים**") או בהתאם לקבוע בפסקה 31.152 לתקשי"ר, ועד שנה מיום הלידה.
2. עובד הזכאי להיעדר מעבודתו בתקופה שבה בן הזוג או בת הזוג שוהה בשירות מילואים, בהתאם לקבוע בסעיף 7(ג)(6) לחוק עבודת נשים.
3. עובד אשר בשל מעבר של מקום עבודתו קיבל אישור בכתב של גורם מוסמך מטעם נציב שירות המדינה או הממונה על השכר, לפי העניין, ששעות מסוימות מתוך שעות התקן של משרתו שבהן לא עבד בפועל ייחשבו כשעות עבודה, לתקופה ארעית קצובה ומוגדרת, בהתאם לאישור האמור.
4. עובד בהסדר הורה עובד הזכאי לקיצור יום עבודה בסוף חודש אוגוסט בהתאם לקבוע בסעיף 18 להסכם הקיבוצי (מסגרת) אשר נחתם בין המדינה ומעסיקים נוספים לבין ההסתדרות ביום.
5. עובד הזכאי להסדר שעות מאגר, שמועד תחילת העסקתו קדם ליום 1.4.2024.
6. עובד הזכאי להסדר עיגולי שעון, שמועד תחילת העסקתו קדם ליום 1.4.2024.
7. עובד הזכאי להסדר נסיעות[[6]](#footnote-6).

**דוגמאות לאופן יישום כפל הטבות מפורטות בנספח ד'.**

1. ג. זכאות להסדר הורה עובד

הורה עובד חדש והורה עובד קיים, כהגדרתם בחוזר זה, יהיו זכאים החל מיום 1.4.2024 ואילך להסדר הורה עובד, בנוסף לזכאות לקיצור ההסכמי ו/או לקיצור ביום המקוצר (לפי העניין).

למען הסר ספק, מובהר כי עובד בבית חולים ממשלתי אינו זכאי להסדר הורה עובד כהגדרתו בהסכם זה.

1. ד. זכאות להסדרי צמצום
2. **עבור עובד שאינו זכאי להסדר הורה עובד**

עובד הזכאי לקיצור שבוע העבודה ולהסדר צמצום אחד או יותר, ושחל לגביו קיצור שבוע העבודה, יהיה זכאי בנוסף לקיצור ההסכמי היומי, לנצל את הסדר הצמצום באותו יום באורך ששווה להפרש בין סך משך הסדרי הצמצום היומי, להם זכאי העובד, לבין משך הקיצור ההסכמי היומי, **וזאת בכפוף לכך שההפרש האמור גדול מ – 0**.

1. **עבור הורה עובד חדש והורה עובד קיים**

**הורה עובד חדש והורה עובד קיים אשר זכאים להסדר צמצום אחד או יותר, יהיו זכאים, בנוסף לקיצור ההסכמי היומי ו/או הקיצור ביום המקוצר (לפי העניין) ולהסדר הורה עובד - לנצל את הסדרי הצמצום היומי באורך ששווה להפרש בין משך הסדרי הצמצום היומי לבין משך הקיצור ההסכמי היומי ו/או משך הקיצור ביום המקוצר (לפי העניין) ומשך הסדר הורה עובד, וזאת בכפוף לכך שההפרש האמור גדול מ – 0.**

למען הסר ספק מובהר כי עובד אינו זכאי לכפל זכאות של הסדרי צמצום וקיצור שבוע העבודה.

אופן הזכאות להסדרי צמצום ודוגמאות ליישום, מפורטים בהרחבה בנספח ה'.

מובהר לעניין הסדרי צמצום כי ככל שנקבע, בהתאם להוראות החלות ערב חתימת הסכם זה, כי שני הסדרי צמצום או יותר מתקזזים ביניהם – אזי לא יילקח בחשבון החלק המקוזז לצורך חישוב הסכום היומי של הסדרי צמצום או הסכום השבועי של הסדרי צמצום. כלומר, ההוראות המפורטות בחוזר זה לא משנות הוראות לגבי קיזוז בין שני הסדרי צמצום או יותר שנקבעו בהסכמים.

1. ה. זכאות להסדרי עיגולי שעון ושעות מאגר
2. **עבור עובד חדש**

עובד חדש לא יהיה זכאי להסדר עיגולי שעון ולהסדר שעות מאגר (בין שהינו הורה עובד חדש ובין שאינו זכאי להסדר הורות).

1. **עבור עובד קיים**
   1. **עבור עובד שאינו זכאי להסדר הורה עובד**
      1. החל מיום 1.4.2024 עובד קיים יהיה זכאי להסדר עיגולי שעון בסך שהוא תוצאת המכפלה של סך משך הסדרי עיגולי השעון הרלוונטיים לאותו עובד בשיעור של 80%.
      2. החל מיום 1.4.2024 עובד קיים יהיה זכאי להסדר שעות מאגר בסך שהוא תוצאת המכפלה של סך משך הסדר מאגרי השעות הרלוונטיים לאותו עובד בשיעור של 85%.
   2. **עבור הורה עובד קיים**
      1. אם סך הסדרי הצמצום ברמה היומית שווים או ארוכים ממשך הקיצור ההסכמי ו/או הקיצור ביום המקוצר (לפי העניין) בתוספת משך הסדר הורה עובד:

אזי העובד יהיה זכאי לכלל הסדרי עיגולי השעון והסדר שעות המאגר הרלוונטיים לגביו (בשיעור של 80% ו- 85% ממשכם ערב 1.4.2024, בהתאמה).

לדוגמא, בערב יום העצמאות הסדרי הצמצום של הורה עובד קיים, ברמה היומית, מסתכמים לשלוש שעות. משך זה ארוך ממשך הקיצור ההסכמי ו/או הקיצור ביום המקוצר (לפי העניין) בתוספת משך הסדר הורה עובד (סה"כ שעה במקרה של עובד זה). לכן הורה עובד קיים יוכל לנצל ביום זה הסדר עיגול שעון (אם ערב 1.4.2024 יכול היה לנצל הסדר בסך 15 דקות, אז מיום 1.4.2024 יוכל לנצל סך של 12 דקות – 15 דקות \*80%) וכן יוכל לנצל הסדר שעות מאגר (אם ערב 1.4.2024 יכול היה לנצל הסדר שעות מאגר בסך של שעה בחודש, אז מיום 1.4.2024 יוכל לנצל סך של 51 דקות בחודש – 60 דקות \* 85%) (הרחבה בדוגמא 5).

* + 1. אם מתקיימים התנאים הבאים במצטבר:
       1. תנאי 1) לא מתקיים.
       2. סך הסדרי הצמצום בתוספת הסדר עיגולי השעון שווה או ארוך למשך הקיצור ההסכמי ו/או הקיצור ביום המקוצר (לפי העניין) בתוספת משך הסדר הורה עובד.

אזי העובד יהיה זכאי להסדר שעות מאגר וכן לעיגולי שעון על סך השארית שנותרת מהסדרי הצמצום ועיגולי השעון, לאחר קיזוז הקיצור ההסכמי או הקיצור ביום המקוצר (לפי העניין) והסדר הורה עובד. כלומר יהיה זכאי לערך Y:

כאשר A הוא משך הסדרי הצמצום, B משך הסדרי עיגולי השעון (בשיעור של 80% מהזכאות ערב 1.4.2024), C משך הקיצור ההסכמי היומי ו/או משך הקיצור ביום המקוצר (לפי העניין), ו- P משך הסדר הורה עובד.

לדוגמא, הורה עובד קיים היה זכאי ערב 1.4.2024 לשני הסדרי צמצום: רבע שעה בגין הסדר חניה זמני וחצי שעה בגין שעות גיל, סה"כ 45 דקות. בנוסף היה זכאי להסדר עיגולי שעון של 25 דקות, שלאחר הכפלה ב- 80% מהווה 20 דקות. כלומר משך הסדרי הצמצום (45 דקות) קצר ממשך הקיצור ההסכמי ו/או הקיצור ביום המקוצר (לפי העניין) בתוספת משך הסדר הורה עובד (סה"כ שעה במקרה של עובד זה). אולם, משך הסדרי הצמצום בתוספת הסדר עיגולי השעון מסתכמים ל- 65 דקות. משך זה ארוך ממשך הקיצור ההסכמי ו/או הקיצור ביום המקוצר (לפי העניין) בתוספת משך הסדר הורה עובד (סה"כ שעה במקרה של עובד זה). לכן הורה עובד קיים יוכל לנצל ביום זה הסדר עיגולי שעון על סך השארית שנותרת מהחיסור: דקות. בנוסף יוכל לנצל הסדר שעות מאגר (אם ערב 1.4.2024 יכול היה לנצל הסדר שעות מאגר בסך של שעה בחודש, אז מיום 1.4.2024 יוכל לנצל סך של 51 דקות בחודש – 60 דקות \* 85%) (הרחבה בדוגמא 6).

* + 1. אם תנאים 1) ו- 2) לא מתקיימים, כלומר, סך הסדרי הצמצום (למעט הסדר חג ומועד) בתוספת הסדר עיגולי שעון קצרים ממשך הקיצור ההסכמי ו/או הקיצור ביום המקוצר (לפי העניין) בתוספת משך הסדר הורה עובד:

אזי העובד לא יהיה זכאי להסדר עיגולי שעון, וכן יהיה זכאי למכסת שעות מאגר בסך השארית המיוצגת בערך X:

כאשר D הוא משך הסדרי הצמצום למעט חג ומועד, C הוא משך הקיצור ההסכמי היומי או משך הקיצור ביום המקוצר (לפי העניין), P הוא משך הסדר הורה עובד, D הוא מכסת שעות המאגר החודשיות של העובד (בשיעור של 85% מזכאותו ערב 1.4.2024) אלמלא סעיף זה, ו- E הוא הערך 21.665 לגבי עובדים במתכונת של 5 ימים בשבוע או הערך 26 לגבי עובדים במתכונת של 6 ימים בשבוע.

לדוגמא: הורה עובד קיים במתכונת של 5 ימים בשבוע היה זכאי ערב 1.4.2024 להסדר צמצום של חצי שעה בגין שעות גיל (A), לעיגול שעון של חצי שעה שלאחר הכפלה ב- 80% מהווה 24 דקות (B), להסדר הורות של חצי שעה (C) ולמכסת שעות מאגר של 3.53 שעות שלאחר הכפלה ב- 85% מהווה 3 שעות (D). כלומר משך הסדרי הצמצום בתוספת הסדר עיגולי השעון מסתכמים ל- 54 דקות. משך זה קצר ממשך הקיצור ההסכמי ו/או הקיצור ביום המקוצר (לפי העניין) בתוספת משך הסדר הורה עובד (סה"כ שעה במקרה של עובד זה). לכן העובד לא יהיה זכאי להסדר עיגולי שעון, וכן יהיה זכאי למכסת שעות מאגר בערך X שיחושב כך:

כלומר יהיה זכאי לנצל מכסת שעות מאגר בסך 50 דקות (0.8335\*60 דקות) (הרחבה בדוגמא 7).

עובדים סוציאליים המועסקים בטיפול ישיר - התאמות בעקבות קיצור שבוע העבודה

1. "עו"ס בטיפול ישיר" - עובד סוציאלי במשרה מלאה שבועית או חלקית אשר 50% לפחות משעות עבודתו מוקדשות לטיפול בפונים, כהגדרתו בהסכם הקיבוצי בעניין העובדים הסוציאליים אשר נחתם ביום 12.12.1976 (להלן: "הסכם בעניין עובדים סוציאליים").

הימים המקוצרים של עו"ס בטיפול ישיר ייקבעו לימים בו העובד, לפי בחירתו, מקדיש את שעות העבודה לקריאת חומר מקצועי והשתלמויות עצמיות, כמשמעותן בהסכם בעניין עובדים סוציאליים.

למען הסר ספק, מובהר כי משך הזמן המופחת משבוע העבודה לפי הסכם זה יבוא על חשבון שעות העבודה המוקדשות לקריאת חומר מקצועי ולהשתלמויות עצמיות ולא על חשבון השעות המוקדשות לטיפול ישיר**.**

בנוסף, בעניינו של עו"ס בטיפול ישיר, שהוא הורה עובד חדש או הורה עובד קיים, הסך השבועי של משך הסדר הורה עובד יחולק כך:

השעה הראשונה תבוא על חשבון שעות העבודה המוקדשות לקריאת חומר מקצועי ולהשתלמויות עצמיות והשעה וחצי הנותרות יבואו על חשבון השעות המוקדשות לטיפול ישיר. למען הסר ספק, לעו"ס בטיפול ישיר כאמור, אשר בנוסף לקיצור ההסכמי, ניצל בשבוע מסוים לפחות שעה ממשך הסדר הורה עובד, לא יוותרו באותו שבוע שעות עבודה המוקדשות לקריאת חומר מקצועי ולהשתלמויות עצמיות. במקרה כאמור, הזמן הנותר (עד שעה וחצי), של משך הסדר הורה עובד באותו השבוע, יבוא על חשבון השעות המוקדשות לטיפול ישיר.

הוראות כלליות

1. מובהר כי כלל ההוראות המפורטות בחוזר כפופות למפורט בהסכם המסגרת 2023 ובהסכם המתקן. למען הסר ספק מובהר כי, ככל שנפלה סתירה בין המפורט בחוזר זה לבין הקבוע בהסכמים אלה- הוראות ההסכמים גוברות.
2. הוראות פרק יד(1) להסכם המסגרת 2023 והוראות ההסכם המתקן עדיפות על כל הוראה אחרת, לרבות הוראה בהסכם אחר או בהסדר אחר, בין שאלו נעשו במישור הקיבוצי ובין שנעשו במישור האישי, וזאת מבלי לגרוע מהאמור בו.

בברכה,

אפי מלכין

הממונה על השכר והסכמי עבודה

**העתק:**

פרופ' דניאל הרשקוביץ - נציב שירות המדינה

מר ארנון בר דוד - יו"ר הסתדרות העובדים הכללית החדשה

הנהלת אגף השכר והסכמי עבודה

רו"ח שלומי קן דרור - מנהל תחום בכיר שכר ותנאי שירות, החשב הכללי

שירה גרוס - אשכול תכנון ואסטרטגיה, אגף השכר והסכמי עבודה

עומר זועבי - כלכלן תכנון ואסטרטגיה, אגף השכר והסכמי עבודה

**נספח א'**

להלן פירוט הדירוגים אשר עובדיהם מועסקים, לפני יום 1.4.2024, מעל 40 ועד 42 שעות עבודה בשבוע:

* + 1. מינהלי;
    2. אחיד;
    3. מח"ר, לרבות פסיכולוגים;
    4. מהנדסים;
    5. טכנאים והנדסאים;
    6. משפטנים;
    7. סנגורים ציבוריים;
    8. עיתונאים;
    9. מפקחים ימיים;
    10. מקצ"ט;
    11. מתמחים במשפטים;
    12. קלדניות שופטים;
    13. רשות מקרקעי ישראל;
    14. כבאים;
    15. שירות החוץ;
    16. פרקליטים;
    17. יהלום;
    18. עובדים סוציאליים\*;
    19. עובדי מחקר;
    20. דירוגי מפקחים במערכת החינוך (דירוגים 321-329) ;
    21. דירוג עובדי הוראה בתפקידי פיקוח (הזכאים לגמול פיקוח, בדירוג 41) ;
    22. מדריכים המועסקים חמישה ימים (בדירוג 41).

יודגש כי הכלל הינו כי יישום קיצור שבוע העבודה בשירות המדינה מותנה בכך ששבוע העבודה של עובד במשרה מלאה הוא מעל 40 שעות שבועיות ועד 42 שעות שבועיות, לפני יום 1.4.2024. ככל שאחד מן הדירוגים המפורטים מעלה או קבוצת עובדים באחד מן הדירוגים המפורטים מעלה אינו עומד בכלל לפיו עובדים מועסקים, לפני יום 1.4.2024, מעל 40 שעות שבועיות ועד 42 שעות שבועיות, הרי שדירוג זה אינו זכאי לקיצור שבוע העבודה.

*\* לגבי עו"ס המועסקים בטיפול ישיר (אשר מועסקים 39 שעות בטיפול ישיר + 3 שעות בקריאת חומר מקצועי והשתלמויות עצמיות, מחוץ למקום העבודה, לפי בחירת העובד) – הקיצור יחול על השעות המוקדשות לקריאת חומר מקצועי ולהשתלמויות עצמיות.*

**נספח ב'**

להלן פירוט הדירוגים בשירות המדינה, אשר מועסקים לפני יום 1.4.2024 40 שעות עבודה או פחות ואשר עליהם לא יחולו הוראות חוזר זה:

|  |  |
| --- | --- |
| **דירוג** | **מספר השעות השבועיות בהם מועסקים העובדים באותו דירוג, לפני יום 1.4.2024** |
| פיזיותרפיסטים | 40 |
| פארא רפואיים | 40 |
| רוקחים | 40 |
| אחים ואחיות | 36 |
| רנטגנאים מתחילים | 40 |
| רנטגנאים וותיקים | 35 |
| בכ"מ עמ"מ | 40 |
| נערים עובדים וחניכים | עד 40 |
| עובדי מעברי גבול | 40 |

## נספח ג' – דוגמאות לנושאים שונים

1. דוגמא לעניין שינוי ערך השעה (סעיף 5):

אם סך רכיבי השכר המהווים בסיס לחישוב ערך שכר השעה הוא 7,000 ₪:

סך השכר לערך שעת עבודה עד ליום 31.3.2024: 7,000/182 : 38.46 ₪

סך השכר לערך שעת עבודת מיום 1.4.2024: 7,000/173.333 = 40.38 ₪

1. דוגמא לעניין עובד המועסק במשרה חלקית (סעיפים 6-7):

אם אורך שבוע העבודה של עובד המועסק בחצי משרה, לפני יום 1.4.2024, הוא 21 שעות שבועיות (21 = 42\*50%), הרי שאורך שבוע העבודה של אותו העובד המועסק בחצי משרה, מיום 1.4.2024 ואילך, הוא 20 שעות שבועיות (20 = 40\*50%).

**שימור שעות העבודה של העובד במשרה חלקית כפי שהיו ערב הקיצור:**

כאשר צרכי העבודה מחייבים זאת ובהתחשב בבקשות וצרכי העובד, ההנהלה, באישור נציבות שירות המדינה והממונה על השכר והסכמי עבודה, רשאית לשמר את שעות העבודה של העובד באופן הבא:

אם אורך שבוע העבודה של אותו עובד המועסק בחצי משרה, לפני יום 1.4.2024, הוא 21 שעות שבועיות, הרי שמיום 1.4.2024 ואילך ימשיך העובד לעבוד 21 שעות שבועיות, אך חלקיות משרתו תשתנה ל-52.5% ().

1. דוגמא לעניין עובד שעתי (סעיפים 8-11):

אם עובד שעתי זכאי לתשלום שכר שעתי בסך 50 ₪ לשעה, וערך A, כהגדרתו בסעיף 9, הוא 182, הרי שאותו עובד זכאי לעדכון שכרו השעתי בשיעור שהוא תוצאת החישוב:

ביום 1.4.2024 יהיה זכאי לעדכון בשיעור של 5%:

כלומר החל מיום 1.4.2024 יהיה זכאי לשכר שעתי של 52.5 ₪:

דוגמא לעניין סעיף 11:

אם שכר העבודה השעתי לו זכאי עובד ששכרו השעתי ערב קיצור שבוע העבודה הוא 50 ₪, ובסיס השעות לחישוב זכויותיו (A) הוא 182, הרי שלפי סעיף 23 (א) - שכר העבודה השעתי לו זכאי העובד בהתאם לתנאי ההעסקה החלים עליו בהתאם לדוגמא לעיל, הוא 52.5 ₪ לאחר מועד הפעימה המאחדת.

והרי שלפי סעיף 23 (ב) - תוצאת חלוקת שכר המינימום החודשי לפי הוראות חוק שכר המינימום (נכון לעת החתימה על ההסכם המתקן, וכפי שיתעדכן מעת לעת) ב-173.333 שעות הינה:

מכיוון שהחל מיום 1.4.2024, השכר השעתי לו זכאי אותו עובד לפי תנאי ההעסקה החלים עליו, כמפורט בסעיף 23 (א), גבוה מתוצאת חלוקת שכר המינימום כמפורט בסעיף 23 (ב) – שכרו השעתי של העובד יקבע לפי תנאי ההעסקה החלים עליו.

1. דוגמא לעניין התאמת שעות חופשה ומחלה (סעיף 12):

עובד אשר:

* לפי תנאי ההעסקה שחלים עליו ערב חתימת ההסכם צובר את זכויותיו לחופשה באופן שעתי;
* עד לערב החלת קיצור שבוע העבודה (1.4.2024) צבר 85 שעות חופשה;
* בסיס השעות לחישוב זכויותיו של העובד השעתי ערב הקיצור, לצורך התשלומים והזכויות הנגזרות מחישוב יחסי להיקף משרה מלאה היה 182.

שעות החופשה שצבר יחושבו בהתאם לנוסחאות הבאה:

;

לעניין זה:

A – שעות החופשה הצבורות של העובד, לאחר התאמתן באופן יחסי לקיצור בשבוע העבודה;

B – שעות החופשה שצבר העובד עד לערב החלת הקיצור ההסכמי (1.4.2024),

P – בסיס השעות לחישוב זכויותיו של העובד ערב החלת הקיצור ההסכמי, לצורך התשלומים והזכויות הנגזרות מחישוב יחסי להיקף משרה מלאה;

S – בסיס השעות כאמור לחישוב זכויותיו של העובד, עם החלת הקיצור - החל מיום 1.4.2024- 173.333, או לפי הסדר מיטיב קיים.

כך מיום 1.4.2024 ואילך שעות החופשה הצבורות של העובד יעודכנו לפי ערך H השווה ל-5%:

ובמקום 85 ימים, סך צבירתו של העובד תעמוד על 80.75, לפי החישוב הבא:

זכאות העובד שצובר את זכויותיו לפי שעה, לזכויות הצבורות, כגון ימי חופשת מנוחה או ימי מחלה וניצול הזכאות, יתבצעו, החל מיום 1.4.2024, בהלימה לקיצור ההסכמי.

כך, למשל, אם ערב קיצור שבוע העבודה, בגין כל יום חופשה בימים א'-ד' העובד היה מחויב ב-8.5 שעות חופשה, אזי החל מיום 1.4.2024 ואילך, יהיה מחויב העובד בגין כל יום חופשה כאמור ב-8 שעות.

עבור עובדים הצוברים את זכויותיהם באופן יומי, הזכאות לזכויות הצבורות תבוצע באופן יומי.

## נספח ד' – דוגמאות לעניין זכאות לכפל הטבות

דוגמא 1:

זכאות לכפל הטבות עבור שעת הורות מכוח חוק עבודת נשים (כמתואר בסעיף 2514.ב.1.) (הורה לילד עד גיל שנה):

אם עד ליום 31.3.2024 עובד זכאי להיעדר מעבודתו בכל יום עבודה במשך עד שעה אחת ביום, ולפי הכללים המוגדרים, מכוח חוק עבודת נשים - כך שבמקום עבודה בו שעות העבודה המוגדרות בימים א'-ד' הן 7:30-16:00 וביום ה' 7:30-15:30, שעות העבודה של אותו עובד בימים א'-ד' הן 7:30-15:00 וביום ה' 7:30-14:30;

הרי שמיום 1.4.2024, כאשר שעות העבודה המוגדרות בימים א'-ה' יהיו 7:30-15:30, שעות העבודה של אותם העובדים בימים א'-ה', בהתאמה, יהיו 7:30-14:30.

## 

דוגמא 2:

זכאות לכפל הטבות להורה עובד קיים (הורה לילד בין הגילאים 1 – 5 שנים):

אם לפני יום 1.4.2024, עובד זכאי להיעדר מעבודתו בימים א'-ד' במשך עד חצי שעה ביום *בגין הסדר הורה עובד* - כך שבמקום עבודה בו שעות העבודה המוגדרות בימים א'-ד' הן 7:30-16:00 וביום ה' 7:30-15:30, שעות העבודה של אותו עובד בימים א'-ה' הן 7:30-15:30;

הרי שמיום 1.4.2024 ואילך, כאשר שעות העבודה המוגדרות בימים א'-ה' יהיו 7:30-15:30, שעות העבודה של אותם העובדים בימים א'-ה' יהיו 7:30-15:00.

## נספח ה' – דוגמאות לעניין זכאות להסדרי צמצום

1. **במקרה של עובד שאינו זכאי להסדר הורה עובד (סעיף 14.ד.1.):**

עובד אשר זכאי להסדר צמצום אחד או יותר, הארוכים ממשך הקיצור היומי, יהיה זכאי, בנוסף לקיצור, לנצל את הסדר הצמצום היומי, לפי כלליו, באורך השווה לערך C (הפרש בין משך הסדר הצמצום היומי לבין משך הקיצור היומי לפי ההסכם), לפי הנוסחה להלן:

הערכים לחישוב הנוסחה ביום עבודה מסוים (יחידות בשעות, או בחלקי שעות):

A – הסכום היומי של הסדרי הצמצום אילולא ההסכמים באותו יום עבודה;

B – משך הקיצור ההסכמי באותו יום עבודה;

C – ההפרש בין A ל – B (משך הסדר הצמצום אותו זכאי העובד לנצל באותו יום עבודה, בתנאי ש- C ≥ 0);

*דוגמא 3:*

*אם עובד זכאי לקיצורים שלהלן בימי חול המועד:*

*A – קיצור של שעה וחצי (1.5) בגין הסדר חג ומועד בימי חול המועד;*

*B – קיצור של חצי שעה (0.5) בגין הקיצור ההסכמי החל מיום 1.4.2024;*

*הרי שהעובד יהיה זכאי לנצל באותו יום עבודה שעה בגין הסדר חג ומועד בנוסף לזכאות של חצי שעה בגין קיצור שבוע העבודה. כלומר, אם שעות העבודה ערב ההסכם הן 7:30-16:00 ולגבי חול המועד הן 7:30-14:30 אזי לגבי טווח השעות 14:30-15:30 יחולו הכללים של הסדר חג ומועד בימי חול המועד ובין השעות 15:30-16:00 יחולו הכללים של הקיצור ההסכמי (או הקיצור ביום המקוצר לפי העניין).*

1. **במקרה של הורה עובד קיים או הורה עובד חדש (סעיף 14.ד.2.):**

הורה עובד קיים או הורה עובד חדש הזכאים להסדר צמצום אחד או יותר, הארוכים ממשך הקיצור היומי (ו/או משך הקיצור ביום המקוצר לפי העניין) בתוספת משך הסדר הורה עובד, יהיו זכאים, בנוסף לקיצור ולהסדר הורה עובד, לנצל את הסדר הצמצום היומי, לפי כלליו, באורך השווה לערך D (הפרש בין משך הסדר הצמצום היומי לבין משך הקיצור היומי (ו/או משך הקיצור ביום המקוצר) בתוספת משך הסדר הורה עובד), לפי הנוסחה להלן:

הערכים לחישוב הנוסחה ביום עבודה מסוים (יחידות בשעות, או בחלקי שעות):

A – הסכום היומי של הסדרי הצמצום אילולא ההסכמים באותו יום עבודה;

B – משך הקיצור ההסכמי באותו יום עבודה;

C – משך הסדר הורה עובד;

D – ההפרש בין A ל- (B+C) (משך הסדר הצמצום אותו זכאי העובד לנצל באותו יום עבודה, בתנאי ש- C ≥ 0);

*דוגמא 4:*

*אם עובד זכאי להסדרים שלהלן בימי חול המועד:*

*A – קיצור של שעה וחצי (1.5) בגין הסדר חג ומועד בימי חול המועד;*

*B – קיצור של חצי שעה (0.5) בגין הקיצור ההסכמי החל מיום 1.4.2024;*

*C – הסדר הורה עובד במשך של חצי שעה (0.5);*

*הרי שהעובד יהיה זכאי לנצל באותו יום עבודה חצי שעה בגין הסדר חג ומועד בנוסף לזכאות של חצי שעה בגין קיצור שבוע העבודה ולהסדר הורה עובד במשך של חצי שעה. כלומר, אם שעות העבודה ערב ההסכם הן 7:30-16:00 ולגבי חול המועד הן 7:30-14:30 אזי לגבי טווח השעות 14:30-15:00 יחולו הכללים של הסדר חג ומועד בימי חול המועד, לגבי השעות 15:00-15:30 יחולו הכללים של הסדר הורה עובד או הסדר חג ומועד בימי חול המועד לפי ההסדר המיטיב מביניהם, ולגבי השעות 15:30-16:00 יחולו הכללים של הקיצור ההסכמי (או הקיצור ביום המקוצר לפי העניין).*

## נספח ו' – דוגמאות לעניין זכאות להסדרי עיגולי שעון והסדר שעות מאגר

*דוגמא 5 (סעיף 14.ה.2.(ב)(1)):*

אם הורה עובד קיים במתכונת של 5 ימים בשבוע זכאי ביום מסוים לאחר יום 1.4.2024 להסדרים שלהלן:

* רשאי לצאת בשעה 13:00 (קיצור של 3 שעות) בגין הסדר חג ומועד בערב יום העצמאות;
* משך הסדרי עיגולי שעון יומי של רבע שעה (0.25) בבוקר (לאחר הכפלה ב- 80%);
* קיצור של חצי שעה (0.5) בגין הקיצור ההסכמי;
* קיצור של חצי שעה (0.5) בגין הסדר הורה עובד;
* מכסת שעות מאגר בסך של 51 דקות בחודש (לאחר הכפלה ב- 85%);

אז בהתאם לקבוע בסעיף 14.ה.2.(ב)(1):

מאחר שסך הסדרי הצמצום שלו ברמה היומית (שלוש שעות) שווים או ארוכים ממשך הקיצור ההסכמי היומי בתוספת משך הסדר הורה עובד (סך הכל שעה) 🡨 הרי שבאותו יום יהיה זכאי לכלל הסדרי עיגולי השעון בנוסף לקיצור ההסכמי בתוספת משך הסדר הורה עובד, וכן לאורך הסדר הצמצום היומי בהתאם לקבוע בסעיף 14.ד.2. בנוסף יהיה זכאי למכסת שעות המאגר של 51 דקות באותו חודש.

*כך שאם שעות העבודה לפני יום 1.4.2024 הן 7:30-16:00, אזי :*

*לגבי 07:30-07:45 יחול הסדר עיגולי שעון, כלומר עובד שיגיע בטווח השעות 07:30 ועד 07:45 יראו אותו כאילו הגיע בשעה 07:30;*

*לגבי 13:00-15:00 יחולו הכללים של הסדר חג ומועד בהתאם לקבוע בתקשי"ר;*

*לגבי 15:00-15:30 יחולו הכללים של הסדר הורה עובד או הסדר חג ומועד לפי ההסדר המיטיב מביניהם;*

*לגבי השעות 15:30-16:00 יחולו הכללים של הקיצור ההסכמי.*

*כלומר אם אותו עובד התחיל בשעה 07:30 ועד 07:45, יוכל העובד לצאת בשעה 13:00 ויחולו הכללים כאמור.*

*בנוסף, אותו עובד יהיה זכאי למכסת שעות מאגר חודשית בסך של 51 דקות.*

דוגמא 6 *(סעיף 14.ה.2.(ב)(2))*:

*אם הורה עובד קיים במתכונת של 5 ימים בשבוע זכאי ברמה היומית לאחר יום 1.4.2024 להסדרים שלהלן:*

***A*** *– הסדרי צמצום של רבע שעה (0.25) בגין הסדר חניה זמני ושל חצי שעה (0.5) בגין הסדר שעות גיל. סך הכל זכאות יומית להסדרי צמצום באורך של 45 דקות (0.75);*

***B*** *– משך הסדרי עיגולי שעון יומי של 20 דקות (0.33) (לאחר הכפלה ב- 80%);*

***C*** *– קיצור של חצי שעה (0.5) בגין הקיצור ההסכמי;*

***P*** *– קיצור של חצי שעה (0.5) בגין הסדר הורה עובד;*

*בנוסף אותו עובד זכאי למכסת שעות מאגר בסך של 51 דקות בחודש (לאחר הכפלה ב- 85%);*

*אזי בהתאם לנוסחה בסעיף 14.ה.2.(ב)(2), ערך* *יחושב כך:*

*עובד זה זכאי* לנצל הסדר עיגול שעון יומי של 5 דקות (0.083X 60) בנוסף לזכאות לקיצור ההסכמי ולהסדר הורה עובד*. בנוסף יהיה זכאי לנצל מכסת שעות מאגר בסך של 51 דקות לחודש.*

דוגמא 7 (*סעיף 14.ה.2.(ב)(3)*):

*אם הורה עובד קיים במתכונת של 5 ימים בשבוע, זכאי להסדרים שלהלן:*

***A*** *– קיצור של חצי שעה (0.5) בגין הסדר שעות גיל;*

***B*** *– משך הסדרי עיגולי שעון יומי של 24 דקות (0.4) (לאחר הכפלה ב- 80%);*

***C*** *– קיצור של חצי שעה (0.5) בגין הקיצור ההסכמי;*

***P*** *– קיצור של חצי שעה (0.5) בגין הסדר הורה עובד;*

***D*** *– מכסת שעות מאגר חודשיות של שלוש שעות (3) (לאחר הכפלה ב- 85%) אלמלא סעיף 14.ה.2.(ב)(3);*

*אז בהתאם לנוסחה בסעיף 14.ה.2.(ב)(3), ערך* *יחושב כך:*

*בהתאם, אותו הורה עובד קיים יהיה זכאי למכסת שעות מאגר של 50 דקות (0.8335 X 60).*

*למען הסר ספק, מובהר כי בחודש בו קיימים ימים בהם הסדרי הצמצום, להם ההורה העובד הקיים זכאי, שווים או ארוכים ממשך הקיצור ההסכמי היומי ו/או משך הקיצור ביום המקוצר לפי העניין באותו יום ומשך הסדר הורה עובד, יהיה ההורה העובד הקיים זכאי להסדר שעות המאגר במלואו באותו חודש (קרי, משך הסדר שעות המאגר החודשיות בשיעור של 85% מהזכאות שהייתה לפני יום 1.4.2024).*

1. למשל עבור רכיבי עבודה נוספת, כוננויות, שכר עידוד, והכל ככל שהעובד זכאי להם. [↑](#footnote-ref-1)
2. שכר העבודה השעתי המחושב על בסיס רכיבי שכר המובאים בחשבון בחישוב שכר המינימום מכוח חוק שכר מינימום וכן רכיבי השכר שאינם באים בחשבון שכר המינימום מכוח חוזה עבודה, הסכם קיבוצי או הסדר, קיבוצי או אישי. [↑](#footnote-ref-2)
3. "**הסדרי חניה**" – הסדרי זמן הגעה אל או מהחניה; [↑](#footnote-ref-3)
4. "**הסדר שעות גיל**" – הסדר לפיו מקוצר מספר שעות העבודה בשבוע או מוכרות שעות היעדרות כשעות עבודה, והכל בשל גיל העובד; [↑](#footnote-ref-4)
5. "**הסדר חג ומועד**" – הסדר לפיו מצומצם מספר שעות העבודה בהתאם לקבוע בסעיף 32.51 לתקשי"ר או קיצור יום עבודה בימי צום מכוח הקבוע בסעיף 32.53 לתקשי"ר; [↑](#footnote-ref-5)
6. "**הסדר נסיעות"** – הסדר לפיו משך שעות הנסיעה אל ומהעבודה, או חלקן, אשר נובעות ממתן מענה למקום עבודה מרוחק, נחשבות כשעות עבודה. [↑](#footnote-ref-6)